**Biedrība “Usmas baznīcas atbalsta biedrība”**

Reģ. Nr. 40008209917

Juridiskā adrese **Zebrenes iela 2-2, Rīga, LV-1029**

**PASKAIDROJUMS UN VADĪBAS ZIŅOJUMS**

**pie 2022. gada pārskata**

I. **Organizācijas nosaukums un juridiskā adrese** Biedrība “Usmas baznīcas atbalsta biedrība”

Zebrenes iela 2-2, Rīga, LV-1029

II. **Reģistrācijas numurs un datums Uzņēmumu reģistrā Nr.** 40008209917 no 10.05.2013

III. **Organizācijas vadība un struktūra**

Valdes locekļi:

Ernests Bušers no 10.05.2013.

Agrita Staško no 10.05.2013.

Jēkabs Šalms no 24.01.2017. (Brīvprātīgi kārto grāmatvedību).

Biedrības „Usmas baznīcas atbalsta biedrība” grāmatvedības organizācija un 2022. gada pārskats sagatavots saskaņā ar spēkā esošo normatīvo aktu prasībām.

Biedrībai ir piešķirts sabiedriskā labuma organizācijas statuss, kas ir spēkā no 08.04.2014.

Biedrībai nav izstrādāta organizatoriskā shēma, taču biedrība darbojas biedru sapulces ieceltās valdes (3 locekļu sastāvā) vadībā. Valde vada biedrības darbu, koordinē brīvprātīgo darbu veicējus, izzina un sagatavo pieteikumus dažādiem projektu konkursiem.

Organizācijas darbībā lēmumi tiek pieņemti valdes sēdēs, kurās valde lemj par galvenajiem ar biedrības darbību saistītajiem jautājumiem. Komunikācija ar ziedotājiem un iesaistītajām brīvprātīgajām personām tiek veikta gan svētdienu dievkalpojumos Usmas baznīcā, gan operatīvā saziņa *Whatsapp* lietotnē. Biedrībai nav izstrādāta stratēģija un vadības sistēma.

Biedrības finanšu plānošanu nodrošina biedrības valde, savukārt tā kontroli veic brīvprātīgie darbinieki. Organizācijas budžets veidojas no ziedojumiem un saņemtajām dotācijām. Gada pārskatu sagatavo valdes loceklis (brīvprātīgā darba veicējs) un to apstiprina valde.

IV. **Izmantotās metodes organizācijas mērķu un uzdevumu īstenošanai pārskatā gadā:**

Saskaņā ar statūtiem biedrības uzdevumi

1. Usmas baznīcas attīstības veicināšana;

2. Sadarbība ar Latvijas un ārvalstu sabiedriskajām un reliģiskajām organizācijām, valsts iestādēm un citām juridiskajām un fiziskajām personām;

3. Veicināt atbalsta biedrības biedru piedalīšanos dažādos Latvijas baznīcu organizētajos pasākumos.

V. **Organizācijas svarīgākie sasniegumi pārskata gadā un tās attīstības perspektīvas:**

1. Usmas baznīcas kultūrvēsturiskā mantojuma uzturēšanas talka – baznīcas teritorijas sakopšanas darbi 2022. gada 20. martā;

2. Baznīcu nakts 2022. gada 28. maijā – baznīca izgaismota un atvērta ikvienam interesentam;

3. Vasarsvētku dievkalpojums ar sadraudzību un radošajām darbnīcām, kuru 2022. gadā finansiāli atbalstīja Kuldīgas novada pašvaldība projekta “Usmas muzikāli-radošais Vasarsvētku pasākums ģimenēm – Esi līdzās!” ietvaros 2022. gada 5. jūnijā;

4. Ziemassvētku svētvakara dievkalpojums.

**Galvenās biedrības mērķa grupas, uz kurām ir vērsta darbība**, ir bērni; ģimenes, kuras audzina trīs un vairāk bērnus; 15-25 gadus veci jaunieši; personas, kuras pārsniegušas darbspējas vecumu.

***2023. gadā biedrības vadība plāno*:**

piedalīties Kuldīgas novada pašvaldības projektu konkursos;

piesaistīt jaunus atbalstītājus un biedrus, turpināt sadarbību ar esošajiem;

stiprināt draudzību ar Alveslohe, Vācijā partnerdraudzes pārstāvjiem.

VI. **Paskaidrojums pie “Ieņēmumu un izdevumu pārskata” posteņiem:**

1. Informācija par nodokļiem:

Biedrība nav nodokļu maksātājs.

1. Saskaņā ar darba līgumiem nodarbinātie darbinieki:

Nav nodarbināts neviens darbinieks, biedri un valde darbojas uz brīvprātības principa.

1. Ieņēmumu-izdevumu pārskata posteņa „Saņemtie ziedojumi un dāvinājumi” atšifrējums:

\*Ziedojumi no fiziskām personām (rezidentiem) – 1700.00 EUR.

1. Ieņēmumu-izdevumu pārskata posteņa “Saņemtās dotācijas” atšifrējums:

\*Kuldīgas novada pašvaldības Sociālā dienesta finansējums noslēgtā atbalsta līguma sociālās jomas biedrībām ietvaros (projekts “Usmas muzikāli-radošais Vasarsvētku pasākums ģimenēm – Esi līdzās!” 2022. gada 5. jūnijā) – 150.00 EUR.

1. Ieņēmumu-izdevumu pārskata posteņa „Citi izdevumi” atšifrējums:

\*Administratīvie izdevumi: Bankas pakalpojumi, mājas lapas domēna uzturēšana – 159.94 EUR;

\*Saimniecības preces Usmas baznīcas kultūrvēsturiskās vērtības saglabāšanai - lapu grābekļi un citi piederumi ēkas un teritorijas sakopšanai – 65.71 EUR

\*Izdevumi Kuldīgas novada pašvaldības līdzfinansētā projekta “Usmas muzikāli-radošais Vasarsvētku pasākums ģimenēm – Esi līdzās!” 2022. gada 5. jūnijā norisei – 150.00 EUR (finansējums tikai no pašvaldības saņemtās dotācijas).

1. Ieņēmumu un izdevumu starpība + 1474.35 EUR

|  |  |
| --- | --- |
| **Brīvprātīgā darba atskaite** Brīvprātīgais darbs biedrības ietvaros tiek veikts tikai faktiskajā baznīcas atrašanās vietā pēc adreses Usmas baznīca, Rendas pagasts, Kuldīgas novads, LV-3319 (nekustamā īpašuma kadastra numurs 62800010072, tā sastāvā ietilpst būve – baznīcas ēka un zemes vienība, kurās notiek aktivitātes – gan baznīcas telpās, gan teritorijā).Gada ietvaros iesaistīto personu kopējais skaits – 50 personas, kuras brīvprātīgi darbojās biedrības mērķu un uzdevumu sasniegšanā, piemēram, organizēja pasākumus un veicināja Usmas baznīcas vērtību saglabāšanu – talkas dažādos laikos gada ietvaros, vācot lapas, pļaujot zāli un veicot citus saimnieciskos darbus, tāpat kārtoja biedrības grāmatvedību un uzraudzīja tās finanšu vadību. Brīvprātīga darba veicēji aktīvi piedalās dažādu baznīcas dzīves pasākumu nodrošināšanā.Nostrādātais stundu kopskaits – 500 stundas visiem brīvprātīgajiem (50 personas) 2022. gadā.

|  |
| --- |
| Apstiprināts valdes sēdē 05.03.2023.Valdes loceklis E. BušersValdes locekle A. StaškoValdes loceklis J. Šalms |

 |
|  |